CELEX: 31983R0124
Language: el
Date: 1983-01-17 00:00:00
Title: Κανονισμός (ΕΟΚ) αριθ. 124/83 του Συμβουλίου της 17ης Ιανουαρίου 1983 για την παράταση της περιόδου που προβλέπεται στο άρθρο 73 παράγραφος 1 της πράξης προσχώρησης του 1979

Avis juridique important

|

31983R0124

Κανονισμός (ΕΟΚ) αριθ. 124/83 του Συμβουλίου της 17ης Ιανουαρίου 1983 για την παράταση της περιόδου που προβλέπεται στο άρθρο 73 παράγραφος 1 της πράξης προσχώρησης του 1979  

Επίσημη Εφημερίδα αριθ. L 017 της 21/01/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 124/83 ΤΟΥ ΣΥΜΒΟΥΛΙΟΥ  της 17ης Ιανουαρίου 1983  για την παράταση της περιόδου που προβλέπεται στο άρθρο 73 παράγραφος 1 της πράξης προσχώρησης του 1979  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εχοντας υπόψη:  την πράξη προσχώρησης του 1979 και ιδίως το άρθρο 73 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 73 παράγραφος 1 της εν λόγω πράξης προβλέπει μεταβατική περίοδο που λήγει στις 31 Δεκεμβρίου 1982 για να ληφθούν υπόψη οι δυσχέρειες που μπορεί να αντιμετωπίσει η Ελληνική Δημοκρατία στην εφαρμογή της κοινής οργάνωσης των αγορών·  ότι, σε ορισμένους τομείς, οι δυσχέρειες αυτές δεν μπορούν να έχουν υπερνικηθεί την προβλεπόμενη ημερομηνία και είναι συνεπώς ενδεδειγμένο να προσφύγουμε στη δυνατότητα παράτασης της εν λόγω περιόδου, όπως προβλέπεται στην πράξη· ότι για το σκοπό αυτό φαίνεται κατάλληλη η παράταση ενός έτους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η περίοδος που αναφέρεται στο άρθρο 73 παράγραφος 1 της πράξης προσχώρησης του 1979 παρατείνεται μέχρι τις 31 Δεκεμβρίου 1983.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Ιανουαρίου 1983.  Για το Συμβούλιο  Ο Πρόεδρος  J. ERTL  (1) Γνώμη που διατυπώθηκε στις 14 Ιανουαρίου 1983 (δεν έχει δημοσιευθεί ακόμα στην Επίσημη Εφημερίδα).